# Bestyrelsesmøde i Parcelhusforeningen Obstrupparken, søndag den 26. Juni 2016

Dagsorden:

1. Bestyrelsen

1. Økonomi
2. Information og kontakt
3. Sikkerhed
4. Området
5. Fremtidige møder
6. Evt.

Deltagere:

Janni, Dennis, Claus, Samantha, Nanna, Anders & Jens

1. **Bestyrelsen**

Bestyrelsen konstituerer sig selv som følgende:

* Anders vælges som formand for 2 år
* Claus vælges som kasserer 1 år
* Jens vælges som sekretær for 2 år
* Samantha vælges som menigt medlem for 2 år og Dennis vælges som menigt medlem for 1 år
* Nanna vælges som suppleant for 2 år og Janni for 1 år

**2. Økonomi - indtægter/udgifter**

* Der skal oprettes en konto til grundejerforeningen. I forhold til valg af bank nævnes det, at Djursland bank ligger i lokalområdet og derfor er let at tilgå. Der er enighed i bestyrelsen om, at vælge Djursland bank og Claus tager kontakt til banken, med henblik på at oprette en konto.
* I forhold til kontingent besluttes det, at første betaling skal falde den 1. September 2016. Kontingentets størrelse blev på generalforsamling fastsat til 3.000kr. Kontingentet betales 1 gang årligt, som fremover vil være den 1. September
* I forhold til forsikring vil Dennis undersøge dette og melde tilbage til bestyrelsen. Opmærksomhedspunkter i forhold til dette er præmie og selvrisiko. Der skal tegnes en forsikring for fællesområdet, således at foreningen er dækket, såfremt der skulle ske en ulykke på fællesområderne.

**3. Information og kontakt**

* I forhold til kommunikation ud fra bestyrelsen drøftes, hvilke muligheder der er. Der er forslag om en dropbox eller en hjemmeside. Fordele ved en hjemmeside er, at alle vil kunne gå ind på hjemmesiden og se referater og øvrige informationer. Derved vil øvrige beboer selv kunne søge information.

Vedrørende en dropbox vurderes det at der er for meget vedligeholdelse.

Samantha og Claus undersøger muligheden for en hjemmeside. Indtil der er fundet en løsning, melder Anders sin mail ud på Facebook-gruppen, såfremt der er nogen der har behov for at komme i kontakt med bestyrelsen. Anders vil ligeledes spørge på Facebook-gruppen, om der er nogen som kan hjælpe med en hjemmeside.

**4. Sikkerhed**

* Jens har undersøgt Nabohjælp og oprettet en konto. Han sørger for at uddele flyers til vejens øvrige beboere, som herefter kan melde sig ind i den samlede gruppe. Nabohjælp giver mulighed for at kommunikere med vejens øvrige beboere vedrørende ferie, mistænkelige forhold i området mm. Der er enighed i bestyrelsen om, at bestille et vejskilt med Nabohjælp, som koster 366kr + monteringsbeslag til 125kr. Claus kan skaffe en jernpæl til at montere skiltet på. Inden et skilt må sættes op, skal der tages kontakt til Teknik og Miljø forvaltningen, som skal godkende opsætning af skilte. Janni står for dette.

Skiltet bestilles når der er styr på kontoen. Dette drøftes på næste bestyrelsesmøde

**5. Området**

* Overdragelse af området - Nanna har kontaktet Signe (Brd. Thybo) for at høre hvornår området officielt overdrages til grundejerforeningen. Der er ikke kommet svar.
* I forhold til hvad der skal være på fælles arealet, kan dette kun besluttes på generalforsamling. Inden der skal tages stilling til noget, besluttes det at tage kontakt til de øvrige foreninger i området, for at høre hvad deres planer er for deres fællesområder. Desuden tages der ikke stilling til noget før fællesarealerne er overdraget.
* Konstellationen i området drøftes i forhold til parcelhusforening og grundejerforening. Nanna tager kontakt til Signe (Brd. Thybo) for, at høre om vi er en del af en større grundejerforening? Claus vil tage kontakt til en beboer, som er i bestyrelsen fra Obstruptoften med henblik på, at blive klogere på området.
* Janni tager kontakt til Teknik og Miljø forvaltningen, og undersøger om Obstrupparken er en offentlig- eller privat vej, i forhold til snerydning, vedligehold m.m.
* Anders vil forsøge at sætte sig ind i lokalplanen, for at blive klogere på området og hvilke foreninger vil skal/kan være en del af.
* På generalforsamling blev der spurgt til om der kan opstilles. Et ”Børn på vejen” skilt på Obstrupparken. Nanna har været i kontakt med Teknik om Miljø, som har oplyst at dette ikke er muligt. Der er enighed i bestyrelsen om ikke at gøre yderligere ved dette, da det vurderes at vejens nye bump medfører en automatisk opmærksomhed på reducere farten.

**6. Fremtidige møder**

* Næste møde er tirsdag den 16. August kl. 19.30.
* Jens sender dagsorden ud inden næste møde. Punkter til dagsordenen kan sendes til Jens senest 5 dage før mødet.
* Referater fra bestyrelsesmøder godkendes ved efterfølgende bestyrelsesmøde

**7. Evt.**

* Kontaktoplysninger på bestyrelsen:
* Anders (Formand), 23231245
* Claus (Kasserer), 52392428
* Jens (Sekretær), 28254706
* Samantha (Menigt medlem), 42651120
* Dennis (Menigt medlem), 41820945
* Janni (Suppleant), 30116146
* Nanna (Suppleant), 28950070